Source: https://www.riigiteataja.ee/akt/1057884
Timestamp: 2018-11-19 09:50:22+00:00

Document:
Isikukoodide moodustamise, väljajagamise ja andmise kord – Riigi Teataja
Vastu võetud 07.01.2005 nr 4
RTL 2005, 13, 115
28.12.2005/ 12 (RTL 2006, 5, 85) 1.02.2006
24.05.2005/10 (RTL 2005, 61, 873) 10.06.2005
10.08.2006/6 (RTL 2006, 64, 1177) 25.08.2006
Määrus kehtestatakse „ Rahvastikuregistri seaduse” § 50 lõike 6 alusel
Määrus reguleerib rahvastikuregistri vastutava töötleja ja volitatud töötleja, tervishoiuteenust osutava juriidilise isiku või füüsilisest isikust ettevõtja (edaspidi tervishoiuasutus) ning riigi- ja kohaliku omavalitsuse asutuse tegevust isikukoodide moodustamisel, väljajagamisel ja andmisel.
ISIKUKOODI MOODUSTAMINE JA KOOSSEIS
§2. Isikukoodi moodustamine
(1) Isikukood moodustatakse Eesti Vabariigi standardi «Isikukood. EV ST 585-90» (edaspidi standard) alusel «Rahvastikuregistri seaduse» ja käesoleva määruse kohaselt.
(2) Isikukood moodustatakse:
1) dokumente, kuhu isikukood kantakse, koostava asutuse või isiku poolt üleantud andmete alusel;
2) andmeandja poolt üleantavate andmete alusel, kui andmeandja teostab andmehõivet andmete kandmiseks rahvastikuregistrisse enne rahvastikuregistri moodustamist koostatud dokumentidelt;
3) isikukoodi andmiseks isikule, kelle andmed kantakse riigi andmekogusse ja kes ei ole rahvastikuregistri objekt ega elamisloa või elamisõiguse taotleja;
4) isikukoodi andmiseks Euroopa Liidu, Euroopa Majanduspiirkonna liikmesriigi ja Šveitsi Konföderatsiooni kodanikule (edaspidi Euroopa Liidu kodanik) elukoha esmakordsel registreerimisel Eestis, kui isikule ei ole varem isikukoodi antud.
§3. Isikukoodi koosseis
Isikukood koosneb üheteistkümnest numbrist. Isikukoodi numbrite tähendused on:
1 – aastail 1800–1899 sündinud mees;
2 - aastail 1800-1899 sündinud naine;
teine ja kolmas number –sünniaasta kaks viimast numbrit;
neljas ja viies number –sünnikuu number (jaanuar – 01 jne);
kuues ja seitsmes number –sünnikuupäev (01 jne);
kaheksas, üheksas ja kümnes number –järjenumber ühel ja samal päeval sündinuile;
üheteistkümnes number
[ RTL 2005, 61, 873 - jõust. 10.06.2005]
–kontrollnumber, mis arvutatakse standardis toodud eeskirja kohaselt.
ISIKUKOODIDE VÄLJAJAGAMINE
§4. Isikukoodi väljajagamine
Rahvastikuregistri volitatud töötleja jagab moodustatud isikukoodid neid andvatele asutustele ja isikutele andmesidevõrgu kaudu. Kuni 1. jaanuarini 2007. a on lubatud isikukoodide väljajagamisel tervishoiuasutusele kasutada muid sidevahendeid.
§5. Isikukoodi väljajagamine meditsiinilisele sünnitõendile märkimiseks
(1) Eestis sündinud lapse meditsiinilisele sünnitõendile isikukoodi märkimiseks moodustatakse isikukood tervishoiuasutuse sellekohase taotluse alusel. Taotlus esitatakse riigi infosüsteemi andmevahetuskihi kaudu.
(2) Taotluses tuleb esitada tervishoiuasutuse nimi ja registrikood, vastsündinu soo ja sünniaja andmed ning tema ema järgmised isikuandmed:
3) isikukood, selle puudumisel sünniaeg, sünnikoht, elukoha aadress ja kodakondsus.
(3) Kuni 1. jaanuarini 2007. a võib tervishoiuasutusele isikukoode välja jagada Siseministeeriumi, rahvastikuregistri volitatud töötleja ja meditsiinilise sünniandmekogu vastutava või volitatud töötleja vahel sõlmitava lepingu alusel, kasutades digitaalallkirjaga dokumendi edastamist. Lepinguga määratakse igale tervishoiuasutusele moodustatavate isikukoodide hulk, üleandmise tähtajad ja kord.
(4) Kui meditsiinilist sünnitõendit koostavaks tervishoiuasutuseks ei ole sünnitusabi osutav haigla, esitab sünnitõendit koostav tervishoiuasutus taotluse isikukoodi moodustamiseks sünnitusabi osutavale haiglale, kelle teeninduspiirkonnas on ema elukoht või sünnitõendit koostav tervishoiuasutus. Sünnitusabi osutav haigla edastab taotluse asjatu viivituseta rahvastikuregistri volitatud töötlejale ja taotluse alusel moodustatud isikukoodi meditsiinilise sünnitõendi koostajale.
§6. Isikukoodi andmine tervishoiuasutuse poolt
(1) Isikukood vastsündinule on antud, kui tervishoiuasutus kannab saadud isikukoodi koos vastsündinu ema ning meditsiinilise sünnitõendi andmetega rahvastikuregistrisse.
(2) Kuni 1. jaanuarini 2007. a võib vastsündinule isikukoodi anda perekonnaseisuasutus, kasutades tervishoiuasutuse poolt koostatud meditsiinilisele sünnitõendile kantud isikukoodi.
§7. Isikukoodi andmine perekonnaseisuasutuse poolt
(1) Perekonnaseisuasutus annab isikukoodi isikutele, kelle andmed kuuluvad esmakordselt rahvastikuregistrisse kandmisele perekonnaseisuakti koostamise või muutmise käigus või andmehõive teostamisel välisriigis koostatud dokumendilt.
(2) Kui Eestis sündinud isikule ei ole isikukoodi antud tervishoiuasutuse poolt meditsiinilise sünnitõendi koostamisel, annab perekonnaseisuasutus isikukoodi sünniakti koostamisel meditsiinilise sünnitõendi alusel.
(3) Välisriigis sündinud Eesti kodaniku või elamisluba või elamisõigust omava isiku lapsele annab sünniakti koostamisel isikukoodi perekonnaseisuasutus.
(4) Põlvnemise tuvastamise kohtuotsuse alusel sünniakti koostamisel annab isikukoodi perekonnaseisuasutus.
§8. Isikukoodi andmine Kodakondsus- ja Migratsiooniameti poolt üleantud andmete alusel
(1) Kui isikule ei ole varem isikukoodi antud, teeb seda Kodakondsus- ja Migratsiooniamet isikut tõendava dokumendi väljaandmisel, elamisloa või elamisõiguse taotluse või muu seaduses sätestatud menetluse käigus.
(2) Isikukoodi moodustamiseks rahvastikuregistri tarkvara abil annab Kodakondsus- ja Migratsiooniamet rahvastikuregistri volitatud töötlejale üle järgmised andmed:
7) kodakondsus.
(3) Isikukoodi moodustamiseks elamisloa või elamisõiguse taotlemisel antakse lisaks loetletud andmetele üle perekonnaseisu andmed ja elamisloa taotluse menetlusse võtmise aeg.
(4) Rahvastikuregistri volitatud töötleja edastab Kodakondsus- ja Migratsiooniametile lõikes 2 nimetatud andmete alusel moodustatud isikukoodi ja sellega seotud eesnime ja perekonnanime asjatu viivituseta, kuid mitte hiljem kui andmete esitamise päevale järgmisel tööpäeval.
§9. Isikukoodi andmine andmete kandmisel rahvastikuregistrisse enne rahvastikuregistri moodustamist koostatud dokumentidelt
(1) Isikukood moodustatakse enne rahvastikuregistri moodustamist koostatud dokumendilt andmehõivet teostava asutuse poolt isikule, kelle isikukoodi moodustamiseks vajalikud andmed on kantud nimetatud dokumendile.
(2) Tarkvaraliste ja metoodiliste vahenditega tuleb vältida uue isikukoodi moodustamine isikule, kellele on juba moodustatud isikukood.
(3) Isikukoodi moodustamiseks antakse volitatud töötlejale andmesidevõrgu kaudu üle vähemalt järgmised andmed:
4) sugu.
§91. Isikukoodi andmine isikule, kelle andmed kantakse riigi andmekogusse
(1) Isikukoodi andmiseks isikule, kelle isikukood kuulub seaduse või andmekogu põhimääruse alusel kandmisele riigi andmekogusse, esitab isik isiklikult maavalitsusele kirjaliku taotluse (lisa 1) järgmiste andmetega:
8) kodakondsusjärgse riigi isikukood (kui see on kantud kehtivasse isikut ja kodakondsust tõendavasse dokumenti);
9) kehtiva isikut ja kodakondsust tõendava dokumendi liik, väljaandnud asutus, number, väljaandmise kuupäev ja kehtivuse tähtaeg.
(2) Isikukoodi moodustamiseks antakse lõikes 1 loetletud andmed andmesidevõrgu kaudu üle rahvastikuregistri volitatud töötlejale.
(3) Taotluse esitanud isikule väljastab maavalitsus isikukoodi saanud isiku kohta väljavõtte rahvastikuregistrist. Väljavõtte võib saata taotlejale posti teel tähtkirjaga.
[RTL 2006, 5, 85 - jõust. 01.02.2006]
§92. Isikukoodi andmine Euroopa Liidu kodanikule, kelle elukoht registreeritakse esmakordselt Eestis
(1) Isikukoodi andmiseks Euroopa Liidu kodanikule, kelle elukoht registreeritakse esmakordselt Eestis ja kellele ei ole varem isikukoodi antud, esitab isik isiklikult elukohajärgse kohaliku omavalitsusüksuse pädevale asutusele kirjaliku taotluse (lisa 1) järgmiste andmetega:
7) kodakondsusjärgse riigi isikukood (kui see on kantud kehtivasse isikut ja kodakondsust tõendavasse dokumenti);
8) kehtiva isikut ja kodakondsust tõendava dokumendi liik, väljaandnud asutus, number, väljaandmise kuupäev ja kehtivuse tähtaeg.
§93. Isiku tuvastamine isikukoodi taotlemisel
(1) Isikukoodi taotlemisel §-de 91 ja 92 alusel tuvastatakse taotluse esitaja isik „Isikut tõendavate dokumentide seaduse” § 2 lõikes 2 sätestatud dokumendi, Euroopa Liidu liikmesriigi, Euroopa Majanduspiirkonna liikmesriigi või Šveitsi Konföderatsiooni poolt väljaantud isikut tõendava dokumendi või välisriigi reisidokumendi alusel.
(2) Oma alaealise lapse või eestkostetava eest esitab isikukoodi taotluse tema vanem, eestkostja või eestkosteasutuse volitatud esindaja (edaspidi seadusjärgne esindaja). Taotluse esitamisel esitab seadusjärgne esindaja isikut ning esindusõigust tõendava dokumendi.
(3) Taotluse esitamisel esitatav välisriigis väljaantud dokument peab olema tõlgitud eesti või inglise keelde ning tõlke õigsus peab olema notariaalselt kinnitatud. Välisriigis väljaantud dokument peab olema legaliseeritud või kinnitatud tunnistusega (apostille’ga), kui välisleping ei sätesta teisiti.
§10. Antud isikukoodi muutmine
(1) Isikukood muudetakse ja antakse isikule uus isikukood juhul, kui:
1) lapsendaja soovib muuta lapse isikukoodi;
2) muudetakse või parandatakse isiku sünniaja või soo andmeid;
3) isikukood ei vasta «Rahvastikuregistri seaduses» või standardis isikukoodile esitatud n��uetele.
(2) Isikukoodi muutmise vajadusel esitab perekonnaseisuasutus või Kodakondsus- ja Migratsiooniamet rahvastikuregistri volitatud töötlejale isikukoodi muutmise taotluse.
(3) Lapsendamise korral märgitakse isikukoodi muutmise taotlusele järgmised isikukoodi muutmiseks vajalikud andmed:
1) (senine) perekonnanimi või perekonnanimed ja muutmise korral muudetud perekonnanimi või perekonnanimed;
2) (senine) eesnimi või eesnimed ja muutmise korral muudetud perekonnanimi või perekonnanimed;
5) seni kehtiv isikukood.
(4) Sünniaja või soo andmete muutmisel või parandamisel märgitakse isikukoodi muutmise taotlusele järgmised isikukoodi muutmiseks vajalikud andmed:
1) (senine) perekonnanimi või perekonnanimed, muutmise korral muudetud perekonnanimi või perekonnanimed;
2) (senine) eesnimi või eesnimed, muutmise korral muudetud eesnimi või eesnimed;
3) (senine) sünniaeg, muutmise või parandamise korral muudetud või parandatud sünniaeg;
4) (senine) sugu, muutmise või parandamise korral muudetud või parandatud sugu;
(5) Kui isikukood ei vasta «Rahvastikuregistri seaduses» või standardis isikukoodile esitatud nõuetele, märgitakse isikukoodi muutmise taotlusele järgmised isikukoodi muutmiseks vajalikud andmed:
(6) Rahvastikuregistri volitatud töötleja edastab lõikes 2 nimetatud taotluse esitanud asutusele isikule moodustatud uue isikukoodi ja sellega seotud eesnime ja perekonnanime andmed ning seni kehtiva isikukoodi hiljemalt taotluse esitamise päevale järgmisel tööpäeval.
§11. Seniantud isikukoodide kehtivus
Enne käesoleva määruse jõustumist antud isikukoodid kehtivad, kui nad vastavad «Rahvastikuregistri seaduses» ja standardis isikukoodile esitatud nõuetele.

References: § 50

§2

§3

§4

§5

§6

§7

§8

§9

§91

§92

§93
 § 2

§10

§11